Országos KKDSZ DEMONSTRÁCIÓ január 22-én: A magyar kultúra napján

A budapesti helyszín: V. kerület Akadémia utca és Arany János utca sarkán (Akadémia utca 3. számú ház sarkánál)

További helyszíneink lejjebb olvashatók, és folyamatosan frissítjük az oldat a beérkező információk alapján.

Papp Katalin mb. elnök nyilatkozata a Klubrádióban

A KKDSZ mb elnökének rádió interjúja a KKDSZ Országos demonstrációja “A Magyar Kultura Napja” alkalmából.

Kedves Kollégák!

Idén, 2020-ban is, a Magyar Kultúra Napja alkalmából demonstrációra kerül sor az ágazatainkban (könyvtárban, múzeumban, levéltárban, közművelődési intézményekben) dolgozók elfogadhatatlanul alacsony bére miatt.

Kérjük, hogy a KKDSZ elnöksége által megfogalmazott Nyílt levelet, továbbra is minél többekhez juttasd el.

Az országgyűlési képviselők a KKDSZ központból mindannyian megkapták elektronikusan.

A Magyar Kultúra Napja alkalmából rendezendő akciónk előkészületeiként a KKDSZ elnöksége petíciót indít el.

Kérjük, hogy az alábbi linkre kattintva Te is írd alá az alábbi petíciót és küldd is tovább a linket minél több ismerősödnek, hogy már 2020. január 22-ére elegendő támogató aláírás gyűjthessünk össze.

A peticio.com-on megtalálható, elérhető a linkre kattintva: “Ágazat minimálbéren – a KKDSZ felhívása” , címmel.

A 2020. január 22-i KKDSZ események szervezés alatt állnak.

Terveink szerint valamennyi helyszínen:

– elhangzik a Gondolatok a könyvtárban című Vörösmarty Mihály vers, vagy annak egy részlete

– Kölcsey Ferenc, Himnusz

Az idei közös szlogenünk:

A kultúra értékei romokban, a béreink alatta …

Ezt a lap aljáról le lehet tölteni.

A 2020. január 22-i KKDSZ eseményeket az alábbiak szerint tervezzük:





Budapesten a tervezett kezdési időpont: 16 óra 00 perc

A rendezvényünk bejelentett helyszíne: az EMMI, Akadémia utca 3. szám alatti épületének sarka, az Akadémia utca és Arany János utca kereszteződése, reményeink szerint a petíciót itt könnyen át tudjuk adni Dr. Kásler Miklós miniszternek.

A budapesti helyszínen a KKDSZ elnöksége által felkért szónokok:

A KKDSZ mb. elnöke, Papp Katalin rövid beszéde mellett ismerteti a KKDSZ 2020. évi petícióját, amelynek átadására a rendezvény végén, várhatóan 17:00 17:15 között kerül sor.

Székely Sándor, független országgyűlési képviselő

Tamás Gáspár Miklós, filozófus

Formanek Csaba, dramaturg, színművész, Kölcsey Ferenc Himnusza és a Gondolatok a könyvtárban című Vörösmarty Mihály vers szavalása, és rövid előadás

A fővárosi rendezvényen kívül – ugyanezen a napon, kb. hasonló időszakban valameiylen megmozdulás lesz:

Kecskeméten

Miskolcon, Borsod24.com, és Északhírnök

17 órától az Erzsébet téren:

Beszédet mondanak: Varga László országgyűlési képviselő,

Csabalik Zsuzsa a Pedagógusok Szakszervezetének tagja, Csóka Edit KKDSZ, Kiss Krisztina Autonóm Területi Szakszervezet.

Fellép a Changing Vibez



17 órától az Erzsébet téren: Beszédet mondanak: Varga László országgyűlési képviselő, Csabalik Zsuzsa a Pedagógusok Szakszervezetének tagja, Csóka Edit KKDSZ, Kiss Krisztina Autonóm Területi Szakszervezet. Fellép a Changing Vibez Pécsen/Pécsett, és Szabad Pécs

Szegeden, Szegeden, a link alatt található 17 órakor kezdődő események előtt, ahol Kiss Ernő mond beszédet, ugyancsak január 22-én, már 13 órakor koszorúzás lesz a Dóm téren, ahol csendes demonstráció keretében feliratos molinó magasba emelésével a Kormánynak fognak üzenni. Ugyanezt megismétlik A magyar kultúra napja alkalmából tartandó szegedi központi ünnepségen 14 órakor is.

Szentes – a Szentes Városi Könyvtár is csatlakozott a fekete ruhás demonstrációhoz. Erről már megjelent egy cikk a városi hetilapban. Az akció napján várják a megyei lap munkatársát, 2 városi tv és egyinternetes hírújság riporterét.

Tapolcán – fekete ruhás akció

Tatabányán – 18 órakor a Főtéren az Erkel emlékműnél, Beszédet mond Kiss Vendel KKDSZ

Vásárosnamény – fekete ruhás akió

Zalaegerszegen a megyei könyvtár dolgozói január 22-én fekete ruhában fognak dolgoznak. A bejárattal szemben aszakszervezet felhívása lesz olvasható plakát méretben, az olvasók pedig a felhívás szövegét A/5-ös szórólapon is megkapják. Este a városi ünnepségen is mindenki fekete ruhában fog megjelenni, kék szalaggal.

Az országban többi helyszínen – a könyvtárosok kezdeményezésére – akiknek nem áll módjukban csatlakozni semelyik megmozduláshoz “fekete ruhás “akciót terveznek:

Fekete ruha viselése – január 22-én (vagy azon az egész héten)

Azok a kollégáink Fejes Csilla, Balázs József Városi Könyvtár vezetőjének felhívása nyomán, kezdeményezték, hogy így fejezik ki az egyetértésüket a KKDSZ követelésével, akik nem tudnak egyik akció helyszínén sem részt venni.



Az ország több pontján zajló eseményekről folyamatosan közzétesszük az információkat, illetve a KKDSZ központi események szervezéséről is folyamatosan tájékoztatást adunk a tagjainknak hírlevélben, továbbá nyilvánosan a honlapon és a Facebook oldalunkon.

Kérjük a budapesti szakszervezeti tag és nem szakszervezeti tag kollégákat egyaránt– amennyiben nem tartanak külön demonstrációt – kérjük, hogy feltétlenül csatlakozzanak a központi helyszínhez.